CELEX: 62021TN0806
Language: sk
Date: 2021-12-27 00:00:00
Title: Vec T-806/21: Žaloba podaná 27. decembra 2021 – NT/EMA

14.2.2022   
            
            
               SK
            
            
               Úradný vestník Európskej únie
            
            
               C 73/66
            
         
      Žaloba podaná 27. decembra 2021 – NT/EMA
      (Vec T-806/21)
      (2022/C 73/83)
      Jazyk konania: francúzština
      
         Účastníci konania
      
      
         Žalobkyňa: NT (v zastúpení: N. de Montigny, advokátka)
      
         Žalovaná: Európska agentúra pre lieky
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie z 15. marca 2021,
               
            
                  —
               
               
                  v potrebnom rozsahu zrušil rozhodnutie z 30. septembra 2021,
               
            
                  —
               
               
                  uložil žalovanej povinnosť zaplatiť sumu 2 500,00 eur ako náhradu nemajetkovej ujmy, ktorú utrpela žalobkyňa,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na právne nedostatočnom odôvodnení rozhodnutia. Žalobkyňa v tejto súvislosti tvrdí, že nedošlo ku konkrétnemu a podrobnému skúmaniu situácie, a poukazuje na rozpory v predložených záveroch. Odvoláva sa tiež na porušenie obsahu pojmu „choroba z povolania“ a na zjavne nesprávne posúdenie.
               
            
                  2.
               
               
                  Druhý žalobný dôvod je založený na nedostatku informácií alebo na nesprávnych informáciách, ktoré lekársky poradca agentúry poskytol lekárovi zvolenému žalobkyňou a nestrannému lekárovi v súvislosti s posúdením choroby z povolania v zmysle služobného poriadku.
               
            
                  3.
               
               
                  Tretí žalobný dôvod je založený na procesnej nesprávnosti a na predčasnej povahe záverov posudkovej komisie vzhľadom na to, že tieto závery by mali zohľadňovať stresovú situáciu vyvolanú prácou, a na to, že skutočnosti, ktoré túto situáciu spôsobili, sú v súčasnosti predmetom správneho prešetrovania.
               
            
                  4.
               
               
                  Štvrtý žalobný dôvod je založený na porušení práva žalobkyne byť vypočutý orgánom splnomocneným na uzatváranie zmlúv pred prijatím rozhodnutia, ako aj na porušení povinnosti starostlivosti, pomoci a riadnej správy vecí verejných.
               
            
                  5.
               
               
                  Piaty žalobný dôvod je založený na administratívnom pochybení, ktorého sa dopustila administratíva pri spracovávaní žiadosti žalobkyne, z ktorej vyplývala ujma, ktorú utrpela žalobkyňa, vyčíslená ex aequo et bono na 2 500,00 eur.